“ศบค.” เจอผู้ติดเชื้อโควิดใหม่ 201 ราย ดันยอดป่วยสะสมพุ่งทะลุ 2.4 หมื่น
“ศบค.” เจอผู้ติดเชื้อโควิดใหม่ 201 ราย ดันยอดป่วยสะสมพุ่งทะลุ 2.4 หมื่น
“ศบค.” เจอผู้ติดเชื้อโควิดใหม่ 201 ราย ดันยอดป่วยสะสมพุ่งทะลุ 2.4 หมื่น
11 ก.พ. 2564

พญ.อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (11 ก.พ.64) ระบุพบผู้ป่วยยืนยันติดเชื้อรายใหม่ 201 ราย โดยเป็นผู้ติดเชื้อในประเทศ 185 ราย มาจากระบบเฝ้าระวังและระบบบริการฯ 96 ราย ค้นหาเชิงรุก 89 ราย และเป็นผู้ที่เดินทางมาจากต่างประเทศ เข้าสถานกักกันที่รัฐจัดให้ (State Quarantine) 16 ราย
ทั้งนี้ ส่งผลให้จำนวนผู้ป่วยยืนยันสะสมล่าสุดเพิ่มขึ้นเป็น 24,104 ราย แบ่งเป็นการติดเชื้อในประเทศ 21,514 ราย จากการตรวจคัดกรองเชิงรุก 13,634 ราย และเป็นผู้เดินทางมาจากต่างประเทศ 2,590 ราย อยู่ในสถานที่กักกันที่รัฐจัดให้ 1,982 ราย รักษาหายป่วยเพิ่ม 885 ราย รักษาหายป่วยแล้วรวม 19,799 ราย ยังรักษาอยู่ 4,225 ราย ไม่มีผู้เสียชีวิต ผู้เสียชีวิตสะสม คงที่ 80 ราย